Diari Oficial de la Generalitat Valenciana


Sumari del DOGV 4501, del 16-05-2003 (2003/5438)

Informació pública del programa d'actuació integrada de la unitat d'execució UO-6 Figueral 1 de Biar (Alacant).
---------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5438


Organisme emissor
:   Proisa Empresa Constructora, SL

Tipus de document
:   Anunci

Informació pública del programa d'actuació integrada de la unitat d'execució UO-6 Figueral 1 de Biar (Alacant). [2003/F5438]
  
Mitjançant este edicte, s'anuncia l'obertura d'un període d'informació pública de 20 dies, comptats a partir del dia següent a l'última publicació, de la documentació de la proposta d'alternativa tècnica del programa d'actuació integrada de la unitat d'execució UO-6 Figueral 1, delimitada pel Pla General de Biar (Alacant), promoguda per la mercantil Proisa Empresa Constructora, SL.
  
Esta documentació consisteix en:
  
1. Resguard acreditatiu de la sol·licitud de cèdula d'urbanització.
  
2. Projecte d'urbanització de la unitat d'execució UO-6 Figueral 1.
  
3. Memòria juridicotècnica de la unitat d'execució UO-6 Figueral 1.
  
La documentació susdita estarà a la vista durant el període d'exposició pública esmentat a la notaria de Carlos Javier Llorca Martínez, a Biar (Alacant), carrer del Pare Arnau, número 5, de 10.00 a 14.00, de dilluns a divendres, així com a les dependències d'Urbanisme de l'Ajuntament de Biar (Alacant).
  
Es fa l'advertència que dins del termini de 20 dies, comptats des de la publicació de l'últim anunci, qualsevol persona podrà comparéixer a la notaria abans ressenyada per a obtenir còpia de l'acta notarial de protocol·lització o sol·licitar que se li exhibisca esta dins de l'horari de 10.00 a 14.00, de dilluns a divendres, ambdós inclusivament.
  
Així mateix, es fa constar la possibilitat de consultar, durant el mateix termini a l'ajuntament, les actuacions derivades de la documentació depositada en este i de presentar-hi tant al·legacions com altres alternatives tècniques que pretenguen competir amb la que s'exposa, així com proposicions juridicoeconòmiques per a executar qualsevol de les alternatives, tot això segons el que s'establix en els articles 46 i 48 de la Llei 6/1994, de 15 de novembre, Reguladora de l'Activitat Urbanística a la Comunitat Valenciana.
  
Les dites proposicions juridicoeconòmiques es podran presentar davant del Registre General de l'ajuntament, en plica tancada dins dels cinc dies hàbils següents des del venciment del termini anterior, amb la documentació requerida per al compliment del que s'exigix en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions abans de l'aprovació del programa i l'adjudicació de la seua execució.
  
El present edicte compleix la funció de notificació per edictes, de conformitat amb el que es preveu en l'article 59.4 de la Llei de Règim Jurídic de les Administracions Públiques i del Procediment Administratiu Comú, Llei 30/1992, respecte dels propietaris de parcel·les la titularitat o domicili dels quals a l'efecte de notificacions es desconeix.
  
Cosa que es comunica en el present avís als efectes oportuns.